Makovického dom

Makovického dom (alebo staršie Babuškov dom) je budova v historickom centre Žiliny na rohu ulíc Horný Val a Bottova ulica. Má obdĺžnikový pôdorys, dve podlažia a zdobené priečelie. Budova patrila rodine Babuškovcov. Od 1894 do 1904 tu pôsobil MUDr. Dušan Petrovič Makovický (na fasáde domu je osadená pamätná tabuľa, rovnako pamiatka). Od 1905 do 1919 tu býval a pôsobil český lekár MUDr. Ivan Hálek. Obidvaja pôsobili ako praktickí lekári. Na prelome rokov 1918/1919 bola Žilina dočasným hlavným mestom, vtedy sa v byte MUDr. Hálka ubytoval MUDr. Vavro Šrobár. V súčasnosti tu sídli Krajské kultúrne stredisko v Žiline a Krajská hvezdáreň v Žiline. Referencie